Държавен вестник, бр. 103, 2024 г., стр. 23

БРОЙ  103	
Д Ъ Р Ж А В Е Н  В Е С Т Н И К 	
СТР.  23   
1. името на производителя или търговска 
марка;
2. обозначение за типа;
3. сериен номер и годината на производ­
ство;
4. знака за одобрен тип;
5. идентификация на резервоара.
(6) Надписите върху табелата трябва да 
са незаличими и с размер, форма и яснота, 
позволяващи лесно четене. Табелата трябва 
да бъде надеждно закрепена и да не може 
да бъде отстранена без разрушаване, а ако 
това условие не е изпълнено, трябва да бъде 
осигурено нейното пломбиране.
(7) Частите на електронния нивомер, които 
могат да повлияят върху точността на измер­
ване, трябва да се пломбират.
(8) При монтажа на електронните нивомери 
трябва да са спазени следните изисквания:
1. да се осигурява вярно, лесно, достъпно 
и разбираемо отчитане на показанието; 
2. да могат да бъдат проверявани;
3. отклонението на референтната дължина, 
дължащо се на движението на обвивката, 
дъното и покрива на резервоара, да остава в 
рамките на максималните допустими грешки 
след монтиране; 
4. сензорът за ниво на течността трябва 
да се монтира по такъв начин, че работата 
му да не бъде възпрепятствана от конструк­
тивните елементи на резервоара; сензорът за 
ниво може да се монтира в „обсадна“ тръба 
за бързо затихване на повърхностните вълни 
на течността; за резервоари, които не са под 
налягане, сензорът за нивото на течността 
трябва да бъде в непосредствена близост до 
отвора за измерване;
5. долната и горната референтна точка 
трябва да бъдат ясно определени и обозначени.
(9) Ако електронният нивомер е снабден с 
коригиращо устройство за ниво, то трябва да 
е разположено така, че да се получи надеждна 
стойност при измерването.
(10) При измерване на ниво с поплавък:
1. поплавъкът не трябва да променя своята 
маса и обем под въздействието на измервания 
продукт;
2. налягането в резервоара не трябва да 
води до промяна на обема на поплавъка;
3. формата на поплавъка трябва да бъде 
такава, че да не задържа течност, с изключе­
ние на течния слой, причинен от капилярни 
ефекти;
4. не трябва да се образува газ или въздуш­
на възглавница под поплавъка.
(11) Електронните нивомери трябва да 
бъдат проектирани и произведени така, че 
техните грешки да не превишават следните 
максимални допустими грешки:
1. ± 1 mm преди монтиране;
2. ± 4 mm след монтиране;
3. 1 mm – грешката от хистерезис при 
смяна на посоката на движение на нивото.
(12) Грешките на електронните нивомери 
се определят на два етапа:
1. чрез изпитване при референтни условия 
преди монтиране;
2. чрез сравняване на показанията им с 
измереното референтно ниво след монтиране.
(13) Изпитванията за точност преди мон­
тиране се извършват при най-малко 10 равно­
мерно разпределени нива в последователност 
при нарастване – от нула до стойност, близка 
до горната граница на обхвата на измерване, а 
при намаляване – от достигнатата максимална 
стойност при нарастване до нула.
(14) За превръщането на резултатите от 
измерването на ниво в обем калкулаторът 
за обработване на данни трябва да съхранява 
калибровъчната таблица на резервоара по 
двойки стойности ниво/обем за всяко измер­
вателно отделение, като броят и интервалът 
на тези двойки стойности се подбират според 
реалната геометрия на резервоара, а междин­
ните, невключени в таблицата стойности се 
изчисляват чрез подходящи интерполации (не 
се допуска прилагането на екстраполация).
(15) Калибровъчната таблица на резервоара 
трябва да се определи за всяко отделение на 
измервателния резервоар чрез обемни, гео­
метрични, комбинация от двата и други приз­
нати методи. Изчисляване на калибровъчната 
таблица на резервоара само въз основа на 
конструктивната документация не се допуска.
(16) Обхватът на нивото в калибровъчната 
таблица на резервоара трябва да съдържа 
всички стойности на нивата при запълване, 
които се срещат в практическата работа.
(17) Калибровъчната таблица на резервоара 
се съхранява в калкулатора на нивомерната 
измервателна система по начин, който не 
позволява манипулация.
Чл. 122. (1) За нивомерните измервател­
ни системи в зависимост от областта им на 
приложение са определени следните класове 
на точност:
1. клас 0,5 – измервателни системи за теч­
ности с вискозитет до 20 mPa.s при работна 
температура и измервателни системи за пре­
зареждане на самолети;
2. клас 1,0 – измервателни системи за втеч­
нен въглеводороден газ под налягане (LPG), 
измервани при температура, по-голяма или 
равна на минус 10 °C.
(2) Максималните допустими грешки на 
нивомерните измервателни системи при одоб­
ряване на типа, първоначална и последваща 
проверка са:
1. ± 0,5 % за системи от клас 0,5, монти­
рани на хоризонтални резервоари, вертикал­
ни цилиндрични резервоари или наклонени 
цилиндрични резервоари;